Diari Oficial de la Generalitat Valenciana


Sumari del DOGV 6064, del 24-07-2009 (2009/8669)

RESOLUCIÓ de 24 de novembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Marazzi Iberia, SA, per a una indústria de fabricació de paviment i revestiment ceràmics al terme municipal de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6064

Data del DOGV
:   24-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8669


Data del document
:   24-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 24 de novembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Marazzi Iberia, SA, per a una indústria de fabricació de paviment i revestiment ceràmics al terme municipal de Castelló de la Plana. [2009/8669]  
Vistos els documents que consten en l'expedient 203/07 IPPC, incoat a instàncies d'Agustín Sainz Martínez, en representació de l'empresa Marazzi Iberia, SA, amb CIF B47531521 i domicili social a la carretera N-340, km 63,8, de Castelló de la Plana, s'emet aquesta resolució de conformitat amb els següents  
Antecedents de fet  
Primer. Amb data 29 de desembre de 2006 el director general de Qualitat Ambiental va dictar una resolució per la qual es concedia l'autorització ambiental integrada a la mercantil Marazzi Iberia, SA, amb el número 051-06/AAI/CV, per a les seues instal·lacions de fabricació de paviment i revestiment ceràmics, ubicades a la carretera N-340, km 63,8, de Castelló de la Plana (Castelló).  
Segon. Amb data 28 de maig de 2007 Agustín Sainz Martínez, en representació de la mercantil Marazzi Iberia, SA, va presentar a la Conselleria Territori i Habitatge un escrit mitjançant el qual es comunicava la seua intenció de fer una modificació que considerava no substancial, la qual consistia en:  
Substitució de la premsa P-5 per una de nova (P-14).  
Substitució de l'assecador SC-5 per un de nou (SC-14).  
Substitució del forn H-5 per un de nou (H-8) i instal·lació d'un preassecador previ a l'entrada del forn per a aprofitar-ne l'aire calent.  
Substitució del parc de boxs de vagonetes del forn H-5, per un parc de vehicles guiats automàticament.  
Substitució d'una màquina de selecció, embalatge i paletització.  
Instal·lació de cinc sitges de 700 t cadascuna per a emmagatzemar argila.  
Canvi d'ubicació del filtre de mànegues F-3, que s'ubicarà a la zona on s'instal·laran les noves sitges.  
S'inclou també la valorització del residu anomenat Rebuig de mòlta d'argila procedent de pedreres.  
A la sol·licitud s'adjunta una memòria justificativa de modificació no substancial.  
Tercer. Amb data 25 de juny de 2007 es va requerir a l'interessat documentació complementària a la presentada juntament amb la sol·licitud inicial, la qual va ser aportada el 24 de juliol de 2007.  
Quart. Amb data 1 d'agost de 2007 es va notificar a l'Ajuntament de Castelló de la Plana la qualificació de la modificació com a no substancial per part d'aquesta Conselleria i es va sol·licitar un informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Així mateix, es va remetre la documentació als organismes competents en matèria de residus i d'emissions a l'atmosfera perquè emeteren un informe sobre el que consideraren convenient respecte a la modificació plantejada.  
Cinqué. El 8 d'agost de 2007 es va remetre a l'empresa un escrit mitjançant qual es notificava l'inici del tràmit de modificació d'ofici de l'autorització ambiental integrada 051-06/AAI/CV, i s'hi adjuntava la corresponent resolució motivada, subscrita pel director general per al Canvi Climàtic.  
Sisé. El 14 de desembre de 2007 el Servei de Residus Industrials va emetre un informe favorable sobre la modificació respecte a l'augment de la producció de residus perillosos i no perillosos, i va requerir un aclariment sobre el procés de gestió d'un dels residus generats, a fi de determinar si aquesta gestió podia considerar-se com una modificació de l'autorització per a realitzar l'operació de valorització R5.  
La documentació requerida és aportada pel titular amb data 14 de març de 2008, i posteriorment es va remetre al Servei de Residus Industrials perquè la valorara.  
Seté. Amb data 14 de maig de 2008 el Servei de Residus Industrials va emetre un informe favorable respecte a la sol·licitud per a la valorització en el procés de mòlta d'argiles del residu anomenat Rebuig de mòlta d'argiles, generat en el mateix procés productiu de l'empresa.  
Posteriorment, en diverses dates, l'empresa ha aportat nous aclariments a la documentació presentada.  
Huité. Amb data 19 de novembre de 2008 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils poguera al·legar i presentar els documents i les justificacions que estimara pertinents, i el titular va manifestar que no tenia intenció de presentar cap al·legació.  
Als fets anteriors són aplicables els següents  
Fonaments de dret  
Primer. L'expedient s'ha tramitat d'acord amb el que preveuen els articles 64, 65 i 66 del Decret 127/2006, de 15 de setembre, pel qual es desplega la Llei 2/2006, de 5 de maig, de prevenció de la contaminació i qualitat ambiental.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, d'1 de juliol, de prevenció i control integrats de la contaminació, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de prevenció i control integrats de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc conferides, resolc:  
Primer. Modificar la resolució de 29 de desembre de 2006, per la qual s'atorgava l'autorització ambiental integrada a l'empresa Marazzi Iberia, SA, en els aspectes següents:  
1.1.1. Emissió de contaminants per focus canalitzats  
Els focus d'emissió de Marazzi Iberia, SA, una vegada feta l'ampliació, seran els que s'indiquen en la taula següent:  
  
  
\* \* \* \* \* \* \* \* \* \* \* \* \* \* \* \*  
  
3.1. Producció de residus  
Augmenta la generació de residus perillosos, de manera que s'autoritza la producció dels residus perillosos següents, sempre que la seua capacitat de generació anual siga de l'ordre de la magnitud que es detalla i la capacitat de producció a les instal·lacions del centre productiu siga de l'ordre de 120.900 t/any de peces de paviment i revestiment ceràmics:  
Així mateix, s'afig aquesta nova taula amb els residus no perillosos la producció dels quals s'autoritza a Marazzi Iberia, SA:  
  
\* \* \* \* \* \* \* \* \* \*  
  
3.2. Gestió de residus  
S'amplia amb un nou residu l'autorització per a efectuar l'operació de valorització R5 (reciclatge o recuperació d'altres matèries inorgàniques) de residus no perillosos generats en el procés productiu de l'empresa, amb la qual cosa Marazzi Iberia, SA, queda autoritzada a valoritzar els residus propis següents:  
  
Amb això, la capacitat de tractament dels residus no perillosos generats en el mateix procés productiu de l'empresa s'incrementa a un valor de 7.097 tones anuals (en sec).  
No es produeix cap variació respecte a l'autorització per a la valorització de residus no perillosos procedents d'altres empreses del sector ceràmic.  
Contra aquesta resolució, que no posa fi a la via administrativa, s'hi podrà presentar recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 24 de novembre de 2008.- El director general per al Canvi Climàtic: Jorge Lamparero Lázaro.